Vejgaard Vandværk skulle forsvare den titel de vandt i 2006, men de fem dommere gav kun 7 point til Vejgaard kom ikke engang blandt de 4 vandværker der kvalificerede sig til finalen. - Det er ærgerligt. Vi havde håbet på at gentage successen, men vi kommer igen næste år, siger Jens Riise, formand for Vejgaard Vandværk. I stedet blev det vandet fra Aars vand, der med en delt andenplads kom med i finalen. - Det var en stor overraskelse og det skaber da endnu mere nervøsitet, end det vi allerede havde i dag, siger driftsleder Per Havbro fra Aars Vand. Virklund Vandværk fra Silkeborgkanten vandt. Næstbedste nordjyske vandværk blandt de 26 deltagere var Fjerritslev vandværk, der sneg sig ind foran Vejgaard Vandværk der blev tredje bedste nordjyde. Finalen i Dansk Vand Grand Prix 2008 afvikles i Københavns Opera den 22. september.
Vandet fra Aars Vand kvalificerede i dag vandværket, som det eneste nordjyske vandværk til DM-finalen, da den første af tre semifinaler blev afviklet i Randers.